**Výbor Národnej rady Slovenskej republiky**

 **pre sociálne veci**

Číslo: CRD-1743/2016  **13**. schôdza výboru

**29**

**Uznesenie**

**Výboru Národnej rady Slovenskej republiky**

**pre sociálne veci**

**z 15. novembra 2016**

k vládnemu návrhu zákona, ktorým sa mení a dopĺňa zákon Národnej rady Slovenskej republiky
č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa menia a dopĺňajú niektoré zákony (tlač 248)

**Výbor Národnej rady Slovenskej republiky pre sociálne veci**

**po prerokovaní**

**súhlasí**

 s vládnym návrhom zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa menia a dopĺňajú niektoré zákony (tlač 248);

**odporúča**

 **Národnej rade Slovenskej republiky**

 vládny návrh zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa menia a dopĺňajú niektoré zákony (tlač 248) s pozmeňujúcimi a doplňujúcimi návrhmi, ktoré tvoria prílohu tohto uznesenia **schváliť**;

**ukladá**

**predsedníčke výboru**

 informovať o prijatom uznesení výboru predsedu gestorského Ústavnoprávneho výboru Národnej rady Slovenskej republiky.

**Alena B a š i s t o v á**

 **predsedníčka výboru**

**overovatelia výboru:**

**Petra Krištúfková**

**Magdaléna Kuciaňová**

**Výbor Národnej rady Slovenskej republiky**

 **pre sociálne veci**

 Príloha k uzneseniu č. 29

**Pozmeňujúce a doplňujúce návrhy**

k vládnemu návrhu zákona, ktorým sa mení a dopĺňa zákon Národnej rady Slovenskej republiky
č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa menia a dopĺňajú niektoré zákony (tlač 248)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K čl. I bod 7 § 45 ods. 2 písm. a)

 V čl. I bod 7 § 45 ods. 2 písm. a) sa v poznámke pod čiarou k odkazu 7f na konci pripájajú slová „(Ú. v. EÚ C 202, 7. júna 2016)“.

Ide o legislatívno-technickú úpravu v súvislosti so zaužívaným spôsobom citácie Zmluvy o fungovaní Európskej únie.

K čl. I bod 7 § 48 ods. 5

V čl. I bod 7 § 48 ods. 5 sa v poznámke pod čiarou k odkazu 7k slová „nariadenie (ES) č. 650/2012 z júla 2012 o právomoci, rozhodnom práve, uznávaní a výkone verejných listín v dedičských veciach a o zavedení európskeho osvedčenia o dedičstve (Ú. v. ES L 201, 27. 7. 2012)“ nahrádzajú slovami „nariadenie Európskeho parlamentu a Rady (EÚ) č. 650/2012 zo 4. júla 2012 o právomoci, rozhodnom práve, uznávaní a výkone rozhodnutí a prijatí a výkone verejných listín v dedičských veciach a o zavedení európskeho osvedčenia o dedičstve (Ú. v. EÚ L 201, 27. 7. 2012) v platnom znení“.

Ide o legislatívno-technickú úpravu názvu citovaného právneho aktu EÚ.

K čl. bod 7 § 53 ods. 2 písm. d)

V čl. I bod 7 § 53 ods. 2 písm. d) sa v poznámke pod čiarou k odkazu 7o vypúšťajú slová“ v platnom znení“.

Ide o legislatívno-technickú úpravu v súvislosti so zaužívaným spôsobom skrátenej citácie právneho aktu EÚ.

K čl. I bod 7 § 54 ods. 2

V čl. I bod 7 § 54 ods. 2 sa slovo „výkonu“ nahrádza slovami „vykonania exekúcie“.

Legislatívno-technická pripomienka, ktorou sa zosúlaďuje pojem v celom ustanovení.

K čl. I bod 11

V čl. I bod 11 sa v celom texte slová „8c“ nahrádzajú slovami „8d“.

Legislatívno-technická pripomienka, ktorou sa upresňuje označenie nového odkazu, nakoľko odkaz „8c“ je použitý v § 71 ods. 2 písm. f) Exekučného poriadku.

K čl. I bod 29

V čl. I bod 29 sa slová „8c“ nahrádzajú slovami „8d“.

Legislatívno-technická pripomienka, ktorou sa upresňuje označenie nového odkazu, nakoľko odkaz „8c“ je použitý v § 71 ods. 2 písm. f) Exekučného poriadku.

K čl. I bod 46 § 122

V čl. I bod 46 § 122 sa v poslednej vete slová „Tretia a štvrtá“ nahrádzajú slovami „Druhá a tretia.

Legislatívno-technická pripomienka, ktorou sa opravuje nesprávny odkaz na vety v odseku, nakoľko celý odsek má len štyri vety.

K čl. I bod 81

V čl. I sa za bod 81 vkladá nový bod 82, ktorý znie:

„82. V § 165 ods. 2 sa slová „(§ 162 ods. 1)“ nahrádzajú slovami „(§ 162)“.

Nasledujúce body sa primerane prečíslujú.

Legislatívno-technická pripomienka ktorou sa reaguje na znenie bodu 79 v čl. I, v ktorom sa navrhuje nové znenie § 162 bez delenia na odseky.

K čl. I bod 97

V čl. I sa za bod 97 vkladá nový bod 98, ktorý znie:

 „98. V § 205 sa vypúšťa nadpis nad paragrafom.“.

Nasledujúce body sa primerane prečíslujú.

Legislatívno-technická pripomienka ktorou sa vypúšťa nadbytočný nadpis nad paragrafom, nakoľko rovnaký nadpis sa vkladá pod paragraf v čl. I bod 98.

K čl. I bod 107

V čl. I sa vypúšťa bod 107.

Nasledujúce body sa primerane prečíslujú.

Vypúšťa sa nadbytočné ustanovenie, nakoľko poznámka pod čiarou k odkazu 3j sa nevypúšťa a zostáva súčasťou právneho predpisu.

K čl. I bod 110 § 243g ods. 1

V čl. I bod 110 § 243g ods. 1 sa slová „15. februárom“ nahrádzajú slovami „1. februárom“.

Legislatívno-technická pripomienka ktorou sa opravuje nesprávny dátum v prechodnom ustanovení, nakoľko zákon má nadobudnúť účinnosť 1. februára 2017.

K čl. I bod 110 § 243i ods. 1

V čl. I bod 110 § 243i ods. 1 sa slová „po 1. júli“ nahrádzajú slovami „po 30. júni“.

Legislatívno-technická pripomienka ktorou sa opravuje nesprávny dátum vzhľadom na znenie predchádzajúceho textu prechodného ustanovenia.

K čl. II bod 4

V čl. II bod 4 v celom texte sa slová „§ 11b“ nahrádzajú slovami „§ 11c“ a slová „§ 11c“ sa nahrádzajú slovami „§ 11d“.

Legislatívno-technická pripomienka ktorou sa reaguje na vloženie § 11c v čl. II návrhu zákona o upomínacom konaní a o doplnení niektorých zákonov (tlač 176) schváleného na 10. schôdzi Národnej rady Slovenskej republiky dňa 25. októbra 2016.

K čl. IV bod 4

V čl. IV bod 4 znie:

„4. V § 142 ods. 1 druhej vete sa za slovo „Zaplatením“ vkladajú slová „odplaty za postúpenie“.“.

Legislatívno-technická úprava reagujúca na vo vládnom návrhu zákona nesprávne vyskloňované slovo „postúpenú“.

K čl. IV bod 6

V čl. IV bod 6 znie:

„6. V § 148 ods. 4 prvej vete sa za slovo „osobu“ vkladá slovo „najskôr“.“.

V právnej úprave „mandátnej správy“ pohľadávok Sociálnej poisťovne na inú osobu navrhujem spresnenie okamihu, ktorým môže Sociálna poisťovňa previesť vymáhanie pohľadávok na inú osobu. Navrhujem, aby okamih prevedenia pohľadávok do „mandátnej správy“ inej osobe nebol viazaný výlučne len na deň nadobudnutia právoplatnosti rozhodnutia, ktorým bola pohľadávka predpísaná, ale aby sa umožnilo previesť pohľadávky do „mandátnej správy“ inej osobe aj po nadobudnutí právoplatnosti takéhoto rozhodnutia.

K čl. IV bod 14 § 225k ods. 3

V čl. IV bod 14 § 225k odsek 3 znie:

„(3) Ak účastník konania, ktorý je klientom banky alebo pobočky zahraničnej banky, predloží banke alebo pobočke zahraničnej banky písomné vyhlásenie o tom, že na jeho účte vedenom v banke alebo pobočke zahraničnej banky sú aj peňažné prostriedky, ktoré nepodliehajú vymáhaniu pohľadávok prikázaním pohľadávky a súčasne uvedie výšku týchto peňažných prostriedkov, banka alebo pobočka zahraničnej banky nesmie odpísať z účtu klienta, ktorý je účastníkom konania, tieto peňažné prostriedky od predloženia tohto písomného vyhlásenia.“.

Navrhujem, aby zákonom ustanovené peňažné prostriedky, ktoré nepodliehajú vymáhaniu pohľadávok prikázaním pohľadávky z účtu účastníka konania vedenom v banke alebo pobočke zahraničnej banky, preukazoval účastník konania písomným vyhlásením priamo banke alebo pobočke zahraničnej banky. Súčasne navrhujem ustanoviť zákaz banke alebo pobočke zahraničnej banky odpísať preukázané peňažné prostriedky nepodliehajúce vymáhaniu pohľadávok prikázaním pohľadávky z účtu účastníka konania, a to od okamihu preukázania. Navrhovanou úpravou sa zosúlaďuje právna úprava preukazovania peňažných prostriedkov, ktoré zo zákona nepodliehajú vymáhaniu pohľadávok v sociálnom poistení prikázaním pohľadávky z účtu účastníka konania vedenom v banke alebo pobočke zahraničnej banky s právnou úpravou daňového exekučného konania podľa daňového poriadku.

K čl. IV bod 14 § 225l

V čl. IV bod 14 § 225l sa za slovami „začatie vymáhania pohľadávok prikázaním pohľadávky“ čiarka nahrádza slovom „a“ a vypúšťajú sa slová „a oznámenie podľa § 225k ods. 3“

Legislatívno-technická úprava súvisiaca s úpravou v § 225k ods. 3.

K čl. IV

Čl. IV sa dopĺňa 19. bodom, ktorý znie:

„19. § 240 sa dopĺňa odsekom 3, ktorý znie:

„(3) Sociálna poisťovňa penále nepredpíše, ak ide o nevymáhateľnú pohľadávku podľa osobitného predpisu.102ab)“.

Poznámka pod čiarou k odkazu 102ab znie:

„102ab) Zákon č. 7/2005 Z. z. v znení neskorších predpisov.“.“.

Čl. VI o účinnosti zákona sa upraví tak, aby 19. bod čl. IV nadobudol účinnosť 1. marca 2017.

Nevymáhateľné pohľadávky podľa zákona o konkurze a reštrukturalizácii by sa podľa súčasného znenia zákona o sociálnom poistení museli aj napriek ich nevymáhateľnosti (podľa zákona č. 7/2005 Z. z.) predpísať a následne odpísať. Z dôvodu zadefinovania týchto pohľadávok ako trvalo nevymáhateľných v osobitnom predpise, ako aj irelevantnosti predpísania a následného odpísania pohľadávky sa navrhuje ustanoviť priamo v zákone o sociálnom poistení výnimku z povinnosti Sociálnej poisťovne predpísať penále, ktoré by po jeho vzniku, t. j. predpísaní zostalo naďalej nevymáhateľné. Tento krok je možné považovať za nadbytočný.

K čl. VI

V čl. VI sa účinnosť zákona upraví tak, aby novelizácia ustanovenia § 240 obsiahnutá v 18. bode čl. IV nadobudla účinnosť 1. apríla 2017.

Podľa novely exekučného poriadku navrhovanej v čl. I (§ 61f) účinky splnenia vymáhaného nároku nastávajú len vtedy, ak sa plnenie v rozsahu, v ktorom prislúcha exekútorovi, dostane exekútorovi. To znamená, že na rozdiel od súčasnej platnej právnej úpravy, kedy môže povinný splniť svoju pohľadávku aj priamo oprávnenému, podľa navrhovanej úpravy aj pohľadávky Sociálnej poisťovne, ktoré bude vymáhať exekútor, sa musia plniť výlučne exekútorovi. Novelizáciou § 240 obsiahnutou v 18. bode čl. IV sa zabezpečuje určovanie sumy penále do dňa zaplatenia dlžnej sumy poistného na sociálne poistenie a povinných príspevkov na starobné dôchodkové sporenie exekútorovi. Je potrebné, aby účinky tejto právnej úpravy nastali súčasne s účinkami právnej úpravy § 61f novely exekučného poriadku obsiahnutej v čl. I, t. j. od 1. apríla 2017.